Jules Barbey d’Aurevilly

Jules Amédée Barbey d’Aurevilly, obvykle len Jules Barbey d′Aurevilly (* 2. november 1808, Saint-Sauveur-le-Vicomte, Francúzsko - † 23. apríl 1889, Paríž) bol francúzsky spisovateľ, kritik, esejista a novinár. V jeho tvorbe možno zistiť známky realizmu, naturalizmu, romantizmu, mystiky, dandyzmu a symbolizmu. V určitých dielach sa priklonil k dekadentnému symbolizmu.

Život
Jules Amédée Barbey sa narodil v Normandii v prostredí konzervatívnych monarchistických názorov sprísnených katolicizmom. Bol najstarším zo štyroch bratov, preto ho otec určil za vojaka a poslal do vojenskej akadémie, kam ho však odmietli prijať. 

Rodina Barbey dostala šľachtický prídomok  v roku 1756, keď advokát na okresnom súde vo Valognes prijal hodnosť. Jeho matka Ernestine Ango pochádzala z buržoáznej rodiny z Caen s koreňmi v 16. storočí a bola dcérou posledného sudcu v Saint-Sauveur-le-Vicomte.

V 1818, po ukončení kolégia vo Valognes, odišiel bývať ku strýkovi. Doktor Pontas-Duméril mal naňho vplyv ako osobnosť liberálna, ktorá mladého Julesa povzbudila k intelektuálnej a morálnej emancipácii. V diele  „Diaboliques“ vykreslil Barbey strýka v osobe doktora Tortyho. Strýko mu sprístupnil galériu osudov mestskej smotánky aj z odvrátenej stránky a jeho bratanec Edelestand du Méril, filozof a básnik, mu sprostredkoval svoj obdiv Waltera Scotta, Lorda Byrona, Roberta Burnsa a zmysel pre históriu a metafyziku.

V 1823 Barbey zložil svoju prvotinu, elégiu Aux héros des Thermopyles, venovanú básnikovi Casimirovi Delavignovi a publikoval ju rok potom. V roku 1825 mal už celú zbierku veršov, ktorú spálil. V 1827 vstúpil do triedy rétoriky na strednú školu Collège Stanislas v Paríži. Stretol tam Maurica de Guérina, s ktorým uzavrel priateľstvo. Po maturite v 1829 sa vrátil do Saint-Sauveur-le-Vicomte s hlavou plnou nových politických a náboženských názorov. Súhlasil, že bude študovať právo v Caen. Po smrti svojho strýka Jean-Françoisa Barbey d’Aurevillyho odmietol kvôli svojmu republikánskemu presvedčeniu prevziať jeho šľachtický prídomok.

Romantické začiatky tvorby
Okolo 1830 Barbey stretol Guillaume-Stanislas Trébutiena, knihovníka v Caen a zaľúbil sa do manželky jeho bratanca Louise du Méril. Ich vzťah bol neurčitý a podľa Barbeyho to bolo najnešťastnejšie obdobie jeho života. Bol tiež veľmi ovplyvnený dobovým moderným romantizmom. V 1831 napísal prvú novelu „Le Cachet d’Onyx“ (zverejnená až r. 1919, rozuzlenie znovu použité v „Un dîner d’athées“), po nej „Léa“ v 1832, publikovaná v krátkodobej revui „Revue de Caen“, ktorú založil s Trébutienom a Edelestandom du Méril.

V júli 1833 sa ubytoval v Paríži, kde sa stretol znovu so spolužiakom Mauricom de Guérin.
V 1834 založil  Revue critique de la philosophie, des sciences et de la littérature s Trebutienom a du Mérilom, kde publikoval niekoľko mesiacov literárne kritiky. V decembri sa vrátil do Caen kvôli svojej láske Louise a napísal tam jednej noci „La Bague d’Annibalnote“, báseň v próze s byronovskou inšpiráciou, ktorú uverejnil až v 1842. V 1835 zložil inú poému v próze „Amaïdée“ (1889) a román „Germaine ou La Pitié“ (z ktorej sa stala „Ce qui ne meurt pas“ (1883). V 1836 redigoval dve prvé „Memorandá“ na podnet de Guérina a rozišiel sa so svojou rodinou.

Dandyzmus
Po návrate do Paríža žil Barbey z dedičstva svojho strýka a sníval o kariére v politike čítajúc množstvo historických diel. Spolupracoval s politickým žurnálom „Nouvelliste“. V tejto dobe sa stretol s Eugénie de Guérin, najobľúbenejšou sestrou Mauricea de Guérin. 

Jeho spoločenské ambície ho doviedli ku sebaštylizovaniu do podoby dandyho. Dokonalá toaleta, chladné vystupovanie, návštevy u Rogera de Beauvoirnote a kaviarne „Tortoni“, kultivovaná irónia, umenie epigramu a tajomna. Viedol mondénny život. Oslavy a zábavy, večierky s alkoholom a  početné ľúbostné dobrodružstvá. Užíval laudanum kvôli spánku a jeho priatelia ho prezývali „Roi des ribauds“ (Kráľ zhýralcov) alebo „Sardanapale d’Aurevilly“. V atmosfére Júlovej monarchie sa zo začiatku priklonil na stranu Ľudovíta Filipa a druhýkrát už neodmietol šľachtický titul po strýkovi. Zemková, Tamara, Júlová monarchia - doslov ku knihe Diabolské novely, vydavateľstvo Slovenský spisovateľ, 1982, strany 245-249

Duchovné kauzérie a vyššie spomenuté činnosti mu otvárali dvere salónov. Často sa objavoval u markízy Armance du Vallon, ktorú zvádzal. Tento boj ho každodenne vyťažoval počas niekoľkých mesiacov, no bez úspechu: bola  väčším dandym, ako bol on. Inšpirovala ho k napísaniu dlhšej novely L’amour impossible, tragédie de boudoir (1841), ktorá zostala bez čitateľskej odozvy.  

Chodil aj do salónu katolíčky a legitimistky baronesy Amaury de Maistre, vyženenej netere Josepha de Maistre a v 1842 spolupracoval s „Globe“, politickým denníkom, v ktorom publikoval svoju prepracovanú „Bague d’Annibal“. Potom sa premiestnil do Dieppe, kde pomáhal robiť majiteľovi časopisu Levasseurovi kampaň. V roku 1843 publikoval v Moniteur de la Mode pod pseudonymom Maximilienne de Syrène a začal svoju esej o Georgovi Brummelovi. Udržiaval vzťah aj s mysterióznou Vellini, budúcou hrdinkou diela „Une vieille maîtresse“.  

„Du dandysme et de George Brummell“ vyšla v 1845 v 30 exemplároch. Dielo malo salónny úspech. Začal písať ďalšie dielo o dandyzme, „Traité de la princesse“, manuál k výchove vo forme aforizmov, inšpirovaný Machiavelliho Vladárom.

Návrat ku konzervativizmu
Roky 1945-46 strávil písaním „Vieille maîtresse“ a neúspešnými pokusmi spolupracovať s „Revue des deux Mondes“ a „Journal des débats“. Ku koncu roka 1846 cestoval do stredného Francúzska v službách „Société catholique“. Jeden mesiac strávil v kraji Forèz v Bourg-Argental, mieste, ktoré sa ocitlo v jeho novele „Histoire sans nom“. Na konci roka sa umúdruje, hoci ešte nie je praktizujúcim, stretnutie s Eugénie de Guérin a bratom Léonom Barbey d’Aurevilly ho pomaly privádzajú ku zmene názorov.
Čítanie románu „Docteurs du jour devant la famille“ (1844) od Raymonda Bruckera, v ktorom autor rozpráva o vlastnom návrate ku katolicizmu, tiež zohráva dôležitú úlohu. Táto názorová premena mu obnovila inšpiráciu. Tridsaťosemročný spisovateľ sa vrátil k detstvu a jeho zážitkom. V druhej časti románu použil reálie a miesto deja v regióne Normandia, v Barneville-Carteret.

V roku 1847 viedol ako hlavný redaktor revue Revue du Monde catholique. Svoj román dokončil koncom roku, ale nebol publikovaný. Vydanie prekazili udalosti revolúcie v 1848. Prispôsobil sa momentu v histórii a začal viesť klub robotníkov počas niekoľkých týždňov. Jeho revue prestala vychádzať a on sa stiahol do samoty, aby dopísal svoje začaté veci. Zrevidoval „Une vieille maîtresse“ a písal esej o Jakubovi II. Stuartovi a filozoficko-politickú esej „Les prophètes du passé“ o Josephovi de Maistre, Louisovi de Bonald, François-René de Chateaubriand, Félicité de Lamennais a Antoine Blanc de Saint-Bonnet.  

V roku 1850 napísal prvý diel série Le dessous de cartes d’une partie de whist, obsiahnutú neskôr v Les Diaboliques.

Maršal literatúry
V roku 1874 vydal konečne román „Diaboliques“.Diabolské novely, Jules Barbey d’Aurevilly, Slovenský spisovateľ, Bratislava, 1982, preklad Tamara Zemková, 1.vydanie, franc. Garnier-Flammarion, Paríž,1967, prvých šesť noviel Exempláre diela boli však cenzúrou zabavené a autor prenasledovaný za „urážku verejnej morálky a dobrých mravov a spoluvinu“. Aféru rozvírili v časopise „Charivari“ recenziou, ktorá obsahovala malomeštiacko-konzervatívne výčitky bez postihnutia hlbšieho myšlienkového významu diela. Barbey sa dovolával u Arsène Houssaye a Gambettu - republikána, aby sa vyhol súdnemu procesu. Súhlasil, že stiahne dielo z predaja a vyšetrujúci sudca zastavil konanie. V 1883 bolo dielo vydané znova a pridaný predhovor. Počas nasledujúcich rokov sa k nemu prihlásila nastupujúca generácia autorov: Bloy, Vallès, Daudet, Bourget, Rollinat, Jean Lorrain, Richepin, Péladan, Huysmans, Coppée, Hello, Uzanne, Octave Mirbeau... takisto spisovatelia dovtedy neuznávaní: Banville, Hérédia, Taine. Edmond de Goncourt zapísal Barbeyho na jeden z prvých zoznamov „Akadémie Desiatich“.

V 1878 publikoval „Les Bas-bleus“, piatu časť „Œuvres et les hommes“, venovanú ženám, ktoré píšu, „pretože ženy, ktoré píšu nie sú viac ženami. Sú to muži - prinajmenšom chceli by byť - a nepodarení.“ 

Barbey mal početné ale temer vždy nešťastné ľúbostné dobrodružstvá, čo mu však dopomohlo k témam pre jeho novely. 

Stal sa tiež veľmi ostrým literárnym kritikom, no napriek tomu aj podporovateľom neúspešných nových autorov, napríklad Charlesa Baudelaira. Ako jeden z prvých rozpoznal kvality a význam Balzaca a Stendhala, no nepochopil velikánov ako Victor Hugo či Flaubert.

V 1879 stretol Louise Read, svoju poslednú priateľku, ktorá svoj život zasvätila jeho sláve. V 1880 publikoval pamflet Goethe et Diderot, čo bolo zrejme v intencii jeho návratu do lona cirkvi. „Príbeh bez mena“, katolícky ladený román, v ktorom kapucínsky mních, ktorý hlása peklo, skríži cestu nevinnému námesačnému dievčaťu, vyšiel v roku 1882 a mal úspech. Potom pracoval na románe „Gil Blas“ a publikoval v 1883 dva príbehy o inceste a cudzoložstve: „Retour de Valognes“ (Une page d’histoire) a „Ce qui ne meurt pas“ (román napísaný skoro pred 50 rokmi).

Napísal tiež tretie a štvrté „Memorandum“. V 1884 publikoval poéziu „Les Rythmes oubliés“ a svoje posledné kritické články, v ktorých privítal hlavne „A rebours“ - román-manifest dekadencie od Huysmansa.

Napriek ochoreniu pečene pokračoval v navštevovaní salónu barónky de Poilly, Daudeta a Hayema, kde okúzľoval svojimi kauzériami. Podporil začiatky mladej herečky Marthe Brandès. V 1888 uverejnil novelu „Léa“, potom „Amaïdée“ (1889), predtým ako vážne ochorel. Skonal 23. apríla 1889. 

Louise Read sa stala podľa závetu univerzálnou dedičkou, čo spôsobilo rôzne agresívne útoky. Od mája 1891 prebiehal proces medzi Joséphin Péladan z denníka „La France“ a Léonom Bloyom a Léonom Deschampsom, šéfredaktorom revue „La Plume“, v kauze vydavateľských práv, ktorý Pédalan prehral v októbri 1891.   

Barbey bol pochovaný na cintoríne Montparnasse 1889 a v roku 1926 prenesený na zámok Saint-Sauveur-le-Vicomte. Louise Read pokračovala vo vydávaní série „Œuvres et les hommes“.

Dielo
Jeho tvorba je spolu s dielom Augusta Villiers de l’Isle Adam považovaná za spojovací element medzi romantizmom a dekadenciou spolu so symbolizmom. Miestom deja jeho románov a poviedok je často rodná Normandia. Opisuje v nich stav spoločnosti počas revolúcií v 1830 a 1848 a po nich a kritizuje úpadok morálky cirkevných prelátov a šľachty. Kritici nachádzajú rozpor medzi tým, za čo sa sám Barbey označoval a čím v skutočnosti bol: hoci sa pasoval za odporcu naturalizmu, jeho dielo je ovplyvnené do značnej miery práve realizmom a naturalizmom. Iným paradoxom jeho tvorby je, že ako katolík a rojalista bol týmito konzervatívnymi kruhmi odmietaný a jeho diela boli dávané na cirkevné zoznamy zakázaných titulov. 

Ako literárny kritik uplatňoval najprísnejšie kritériá a býval autorom neznášanlivých atakov. Stal sa tak vzorom ďalších katolíckych novinárov, napríklad Léona Bloya. Vo svojom ranom období býval obdivovateľom a teoretikom dandyzmu a napísal esej o jeho tvorcovi Georgeovi Brummelovi. 

Pod vplyvom romantizmu
 Le Cachet d’onyx  1831
 Léa, 1832
 Amour impossible, 1841
 Bague d’Annibal, 1842
 Dessous de cartes d’une partie de whist, 1850 (opakovanie v Diaboliques)
 Une vieille maîtresse, 1851
 Ensorcelée, 1852 (pod názvom „Messe de l’abbé de La Croix-Jugan“), 1855
 Chevalier Des Touches, 1863
 Un prêtre marié, 1864
 Le Plus Bel Amour de Don Juan, 1867 (súčasť Diaboliques)
 Diabolské novely 1982 slov., prvých šesť noviel; Les Diaboliques 1874
 Une histoire sans nom, 1882 (pod názvom Retour de Valognes)
 Une page d’histoire, 1882 (Un poème inédit de Lord Byron), 1886
 Ce qui ne meurt pas, 1883
 Le bonheur dans le crime

Poézia - zbierky
 Ode aux héros des Thermopyles, 1825
 Poussières, 1854
 Amaïdée, 1889
 Rythmes oubliés, 1897

Eseje, kritiky
 Du Dandysme et de Georges Brummel, 1845
 Les Prophètes du passé, 1851
 Les Œuvres et les hommes 1860-1909
 Les Quarante Médaillons de l’Académie, 1864 ; 
 Les Ridicules du temps, 1883
 Pensées détachées, Fragments sur les femmes, 1889
 Polémiques d’hier, 1889
 Dernières Polémiques, 1891
 Goethe et Diderot, 1913
 L’Europe des écrivains (zostavené v 2000)
 Le Traité de la Princesse ou la Princesse Maltraitée, éditions du Sandre, 2012, editorka Mathilde Bertrand. Text bol obsiahnutý v korešpondencii medzi Barbey d’Aurevilly a Trebutienom.

Memoáre, denníky
 Correspondance générale (1824-1888), 9 dielov od 1980 do 1989
 Memoranda, Journal intime 1836-1864
 Disjecta membra (poznámkový zošit)
 Omnia (poznámkový zošit)

Preklady do slovenčiny
 Diabolské novely, Jules Barbey d’Aurevilly, Slovenský spisovateľ, Bratislava, 1982, preklad Tamara Zemková, predslov Barbey d’Aurevilly, doslov Tamara Zemková, 1. vydanie, franc. Garnier-Flammarion, Paríž,1967
 Ženatý kňaz, Jules Barbey d’Aurevilly, vyd. Tatran, Bratislava, 1971, preklad Anna Škorupová, 328 s.

Bibliografia
 Encyklopédia Agora, Par Paul Verlaine
 Remy de Gourmont, Promenades littéraires, 1904
 Octave Uzanne, Barbey d’Aurevilly, À la Cité des Livres, coll. « L’Alphabet des Lettres », 1927, 88 p. [dostupné online (navštívené 21. 9. 2012)]
 Jean Canu, Barbey d’Aurevilly, 1945
 Hermann Quéru, Le Dernier grand seigneur : Jules Barbey d’Aurevilly, 1946
 Roger Bésus, Barbey d’Aurevilly, 1958
 Hubert Juin, Barbey d’Aurevilly, 1972
 Arnould de Liedekerke, Talon rouge. Barbey d’Aurevilly : le dandy absolu, 1986
 Catherine Boschian-Campaner, Barbey d’Aurevilly, Seguier, 1989, 223 p.
 Jean-Marie Jeanton Lamarche, Pour un portrait de Jules-Amédée Barbey d’Aurevilly : regards sur l’ensemble de son œuvre, témoignages de la critique, études et documents inédits, 2000
 Fiona McIntosh, La Vraisemblance narrative en question, Walter Scott, Barbey d’Aurevilly, Presses Sorbonne Nouvelle, 2002
 Patrick Avrane, Barbey d’Aurevilly, solitaire et singulier, 2005
 Jean-Pierre Thiollet, Barbey d’Aurevilly ou le triomphe de l’écriture, 2006
 Jean-Pierre Thiollet, Carré d’Art : Jules Barbey d’Aurevilly, lord Byron, Salvador Dali, Jean-Edern Hallier, 2008
 Pierre Leberruyer, Au pays et dans l’œuvre de Jules Barbey d’Aurevilly : paysages envoûtants et demeures romantiques, 2008
 Michel Lécureur, Jules Barbey d’Aurevilly : Le Sagittaire, Fayard,, 2008
 François Taillandier, Un réfractaire : Barbey d’Aurevilly, éditions Bartillat, 2008
 Mélanie Leroy-Terquem, Barbey d’Aurevilly contre son temps : Un écrivain dans la tourmente du XIXème siècle, Archives départementale de la Manche, 2008
 Pierre Glaudes, Esthétique de Barbey d’Aurevilly, Paris, Classiques Garnier, "Études romantiques et dix-neuviémistes", 2009.

Iné projekty

Referencie

Externé odkazy 
 diela na Wikisource
 Le Monde - biografia
 Larousse - biografia
 Známe citáty autora
 Web venovaný spisovateľovi-kompletné texty diel
 Le Monde - knihy - nové vydanie, Romans

Zdroj


Kategória:Francúzski spisovatelia
Kategória:Romantizmus (literatúra)
Kategória:Symbolizmus
Kategória:Pseudonymy